യൂറോപ്യൻ പ്രഭാവത്തിനെതിരെ പതിനേഴാം നൂറ്റാണ്ട് മുതൽ പൂർവേഷ്യൻ രാജ്യങ്ങൾ മറ്റുള്ളവരിൽനിന്ന് ഒറ്റപ്പെട്ടോ ഒഴിഞ്ഞുമാറിയോ നിൽക്കുന്ന നയം സ്വീകരിക്കാൻ തുടങ്ങി. പതിനേഴ് പതിനെട്ട് നൂറ്റാണ്ടുകളിൽ പൂർവേഷ്യ വലിയ സാമ്പത്തിക സാംസ്‌കാരിക വളർച്ച കൈവരിച്ചു. ചൈനയിലെ ക്വിങ് സാമ്രാജ്യമായിരുന്നു പൂർവേഷ്യയിലെ പ്രധാനശക്തി. എന്നാൽ എഡോ സാമ്രാജ്യത്തിനു കീഴിൽ ജപ്പാൻ ആർക്കും കീഴടങ്ങാതെ നിന്നു. വളരെ പരിമിതമായ ബന്ധങ്ങളായിരുന്നു അപ്പോൾ പൂർവേഷ്യക്ക് യൂറോപ്പുമായുണ്ടായിരുന്നത്. 1800കളോടെ യൂറോപ്യൻ സാമ്രാജ്യത്വം പൂർവേഷ്യയിൽ പിടിമുറുക്കിത്തുടങ്ങി. കറുപ്പ് യുദ്ധകാലത്തെ <MASK>, ഫ്രാൻസിന്റെയും, റഷ്യയുടെയും കോളനിവത്കരണ ശ്രമങ്ങൾ ചെറുക്കാൻ ക്വിങ് സാമ്രാജ്യത്തിനു കഴിഞ്ഞില്ല. ഇതേ സമയം ജപ്പാൻ യൂറോപ്പിന്റെ വിജയത്തെ ആവർത്തിക്കാനുറച്ച് മെജി കാലഘട്ടത്തിൽ പാശ്ചാത്യവത്കരണം നടപ്പാക്കി. അങ്ങനെ ഉയർന്നുവന്ന ജാപ്പനീസ് സാമ്രാജ്യം 1910-ൽ കൊറിയ പിടിച്ചെടുത്ത് രാജ്യത്തോട് ചേർത്തു. 1912-ൽ വർഷങ്ങളായി നടന്നുവരുന്ന ആഭ്യന്തരയുദ്ധത്തിലും രാജ്യത്തിൻറെ ക്ഷയത്തിലും മനംമടുത്ത് ചൈനയുടെ അവസാന ചക്രവർത്തി പുയി സ്ഥാനമൊഴിഞ്ഞു.അങ്ങനെ രണ്ട് സഹസ്രാബ്ദമായി നിലനിന്ന ചൈനീസ് സാമ്രാജ്യം ചരിത്രമായി.
പൂർവേഷ്യാചരിത്രം
സോങ് ഫ്രാൻസിന്റെയും ബ്രിട്ടന്റെയും ഷാങ്